Kuwé bangkit

Kuwé Bangkit minangka biskuit cilik Indonesia ( kuwé kering ) saka pati sagu. Iki minangka salah satunggaling kuwé tradhisional khas Melayu kang ana gandhengané karo propinsi Riau, Indonesia .  Tembung bangkit ing basa Indonesia tegese "munggah" nuduhaké kasunyatan manawa biskuit ngembang ukurané kaping pindho sawise dipanggang.  Kuwé iki duwe macem-macem warna, wiwit putih, kuning nganti coklat, gumantung karo bahan tambahané.

 Bahan-bahan 
Bahan-bahan kuwé bangkit kasusun saka pati sagu utawa tapioka, santen kenthel, gula, kuning telur, godhong pandhan lan mêrtega. Tekstur kuwé bangkit iki renyah banget lan cenderung rapuh. Adonan dicetak nganggo cetakan cookie cilik, lan sabanjure cookie kang dipanggang nganggo oven. Mangan jajan iki bakal menehi sensasi leleh ing cangkem. Nanging, teksture tetep renyah nalika dikunyah. kuwé bangkit duwe rasa kang legi lan gurih. 

 Cara gawé 

 Sangan setengah kilo pati sagu utawa tapioka karo 2 lêmbar godhong pandhan nganti arum, banjur diadhêmké.

 Ublêk mêrtéga lan gula sakcukupé, banjur diwènèhi santên kênthêl, udhak manèh nganti rata.
 Wènèhi pati sagu utawa tapioka sithik-sithik, udhak nganti kalis.
 Giling adonané banjur dicithak.
 Tata kuwé ing ndhuwur loyang sing wis diolèsi mêrtéga.
 Panggang ing oven nganti mateng.
 Adhemké kuwé sadurungé dipangan.

 Variasi 

 kuwé bangkit susu (diwènèhi tambahan susu bubuk supaya rasané luwih gurih).
 kuwé bangkit keju (diwènèhi parutan keju supaya rasané luwih istiméwa).
 kuwé bangkit wijen (diwènèhi wijen kanggo nambahi tekstur lan rasa sing béda).

 Referensi 

Kategori:Olah-olahan Indonésia